อาหารจำพวกถั่ว อาจเพิ่มพลังแข็งแรงต่ออสุจิ
AFP Photo/GEORGES GOBET,มีการวิจัยครั้งใหม่ของนักโภชนาการของมนุษย์จากมหาวิทยาลัยโรวีรา อี วีร์ฌีลี (Rovira i Virgili University) ในสเปน เกี่ยวกับการบริโภคอาหารจำพวกถั่ว ไม่ว่าจะเป็นอัลมอนด์ เฮเซลนัต วอลนัต เม็ดมะม่วงหิมพานต์ ที่จะช่วยเพิ่มจำนวนและสุขภาพของสเปิร์ม (sperm) หรือตัวอสุจิของบุรุษเพศ ซึ่งเสนอต่อที่ประชุมสมาคมการเจริญพันธุ์ของมนุษย์และคัพภวิทยาแห่งยุโรป ที่นครบาร์เซโลนา เมื่อเร็วๆนี้,จากการศึกษากลุ่มชายหนุ่มที่มีสุขภาพแข็งแรง 119 คน อายุระหว่าง 18-35 ปี โดยแบ่งออกเป็น 2 กลุ่ม ซึ่งกลุ่มหนึ่งต้องกินถั่วอัลมอนด์ผสมเฮเซลนัตและวอลนัตปริมาณ 60 กรัมในแต่ละวัน ขณะที่อีกกลุ่มไม่ต้องกินถั่วเหล่านี้ หลังจาก 14 สัปดาห์ นักวิจัยพบว่ากลุ่มกินถั่วมีการเปลี่ยนแปลงของรูปร่างตัวอสุจิที่แข็งแรงขึ้น มีจำนวนเพิ่มและเคลื่อนไหวอย่างมีชีวิตชีวา ดูดีมีความสมบูรณ์ ซึ่งผลลัพธ์ที่ได้มีความสอดคล้องกับการศึกษาอื่นๆ ที่เผยว่าการเพิ่มจำนวนตัวอสุจิและยังแข็งแรงขึ้นนั้น เป็นผลมาจากอาหารที่อุดมด้วยสารอาหารมีประโยชน์คือโอเมก้า ทรี (Omega 3), สารต้านอนุมูลอิสระอย่าง ซีลีเนียม สังกะสี โฟเลต วิตามินซีและอี โดยสารอาหารเหล่านี้มีอยู่ในถั่วอย่างมากมาย,อย่างไรก็ตาม นักวิจัยระบุว่า การค้นพบนี้ชี้ให้เห็นว่าการบริโภคถั่วมีความสำคัญ อาจเป็นจุดเริ่มต้นที่ดีสำหรับคนชอบกินถั่วและให้ความสำคัญกับสุขภาพที่แข็งแรงของตัวอสุจิ แต่ก็ยังมีปัจจัยอื่นๆ เช่น การกินอาหารไม่มีประโยชน์ สูบบุหรี่ ดื่มแอลกอฮอล์ การติดเชื้อหรือบาดเจ็บที่อัณฑะ รวมถึงการรักษามะเร็ง ที่อาจส่งผลกระทบต่อคุณภาพของตัวอสุจิเช่นกัน.
มีการวิจัยครั้งใหม่ของนักโภชนาการของมนุษย์จากมหาวิทยาลัยโรวีรา อี วีร์ฌีลี (Rovira i Virgili University) ในสเปน เกี่ยวกับการบริโภคอาหารจำพวกถั่ว
ชื่นชีวิต,ถั่ว,อัลมอนด์,สเปิร์ม,นักวิจัย,สุขภาพ